Max allig ar zzmawnt tirra s tmazight?
G imagradn ad izrin nsawl xf wanwn n tirra lli issutuln xf tmazight.
– Anaw lli fllas yuran xf ad tt issimzi, iluh s watig ns, zund aylli uran tugtt n inmzruyn lli uranin s taorabt g zik d will nit sul ittaran ass ad nit.
– Anaw lli yuran s tmazight llig as d ur ikki mani, tga dars ghas imiss n kra yadn: zund aylli uran imssann n lislam, Imzabn g Dzayr, d Ibadiyn n udrar n infusn g libya, d dar waggagn n sus zund awzal, d gw uhudig.(lhudaygi)
– Anaw lli fllas uran imghnasn ns, irin ad d issagg atig ns.
– Ighama ad nsawl xf yan wanaw lli bahra igan intti,(essential) yili yat tyafut iggutn; iga t ad ttaran imazighn s tutlayt nsn, acku tga ils n tmagit nsn, anaw ad n tirra ur ad nini:ur tt inn jjun ikki, acku ur nufi ad nttu tirmit n Ibrghwatn, lli akw skanin awank nsn xf tutlayt tamazight, mk lli d iqan ad ur nttu aylli snghuban imagzarn(ennemis) n tmazight lli g gan imazighn nit lli isnfln tamagit, g tghzi n umzruy;
manza aylli yura u Tghmrt(Bntumrt) s tmazight? ur ijli, is t snghuban,acku max allig ur ijli aylli yura s torabt? !(aoazzu ma yutlabu) uggar n mk ann hassan gw wazzan lli mi ttinin (izm n ifriqya da ittini g warra ns: (asnuml n afriqya) (…willi d rwlnin g Bghdad jdrn arrant n imazghn…)
ilmma rad nsawal xf tirra s tutlayt ngh ass lli ssntant timghnsin d imghnasn ar sis ttaran g uzmz llig frkn is nn llan xf yan umija(danger) immran: iga t ad lah taghrma nsn, nghubun akw, acku ssnn is tutlayt ad igan afrdis(élèment)axatar lli xf tbddad tmagit.
xf ad tghama tutlyt ngh g uzmz ad iqan ad tili g uswir n tutlayin yadn lli usinin tussna n wass ad, zmrnt ad ggrnt i imukrisn n ayt wakud ad.
Mqar idrus aylli ittyaran ar ass ad s tutlayt tamazight,mac adriz ns ixatr, izmr ad isndudi, igh akw ur irzi kra n itabutn kkan tt inn gan tisiwagh(entraves)dar imazighn, ur tn ujjin ad akzn atig lli illan dar tutlayt nsn, mk lli iga yat tskslt(fenétre) g ar d kccmn imagzarn ar ttinin: ma rad nskar s yat tantala lli ur ittyaran?!
Tizi lli g ar ittara ufgan s wawal ns ar ittgga bzziz xf wayad ad as ig izrkki(respect) izmr ad ighama iga afna ns, mac ur d llig drs imzzi, mac llig t iksud, ur yufi ad t yaki!
Tirra s tmazight skrnt yat tgrawla mqurn g wamun n tmazgha,idrus mad sis isyafan.
Anawn yadn n tzuri am sinima d umzgun, d izli(chanson) d unughn… ur ufin ad d laln s tidt allig yad ssntant tirra, aylli tt inn ikkan illa zdat n tirra izri g ayt tmmara iggutn d ar ittuwzra is iga aghas afulklur s wammak ihrcn n tguri ad.
G tizi ad nit, imagzarn ksudn bdda g tirra s tmazight, ur ksudn g tirra xf tmazight, timggura llant d sul g brra, llant nn darsn sfawn tnt, gan asnt iwtta lli rad nn sar ur zrint, mac tirra s tmazight, ur gint tinsn, da mmalnt is llan imazighn, ilin ils.
Imukrisn n tirra s tmazight ass ad ggutn, axatar gisn iga t llig sul gant ghas tin tufut,(élite) urta ttggrnt i ugdud, willi nbdnin mmaghn ad bdda ghamant tin tmdrust g ugdud.
S mk ann nit art n zzmawnt, acku ur ssnn mad ttinin imazighn s tutlayt nsn, d ur ssnn ma rad ig tayafut tanumant s tsrtant igh ddan imazighn ar d flsn is gaddan d willi tn inbdn.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn